Հայրենական մեծ պատերազմը դպրոցի և ժողկրթության բնագավառի աշխատողների առջև նոր խնդիրներ դրեց։ Պահանջվում էր վերակառուցել ոաումնադաստիարակչական գործը, առանձնահատուկ ուշադրություն նվիրել սովորողների ռազմահայրենասիրական և աշխատանքային դաստիարակությանը։ Պատերազմի սկզբից ևեթ դժվարություններ ծառացան ժողկրթության աշխատողների առջև։ Դպրոցակաև շենքերի մի մասը հատկացվեց հոսպիտալներին, խիստ կրճատվեց դպրոցական պիտույքների արտադրությունը և դասագրքերի հրատարակումը։ Հազարավոր ուսուցիչներ մեկնեցին ռազմաճակատ։ Պակասեց սովորողների թիվը (շատ դպրոցականներ ստիպված էին թողնել դպրոցը և աշխատանքի անցնել՝ փոխարինելով ռազմաճակատ մեկնած ծնողներին)։ Չնայած դժվարություններին, ժողկրթության բնագավառի աշխատողներն իրենց անձնվեր աշխատանքով ապահովեցին պարապմունքների նորմալ ընթացքը։ Պայմաններ ստեղծվեցին թշնամու կողմից ժամանակավորապես օկուպացված բնակավայրերից էվակուացված երեխաների ուսուցման ու խնամքի գործը կազմակերպելու համար։ Բացվեցին մանկատներ, ֆաբրիկա-գործարանային և արհեստագործական ուսումնարաններ։ ՀՍՍՀ Գերագույն սովետի պատվոգրով պարգևատրվեցին հանրապետության 22 դպրոցներ, որոնց սաներին շնորհվել էր Սովետական Միության հերոսի կոչում։